ગુજરાતમાં વ્યવસાયિક તાલીમ અપાતી નથી, પરિણામે ઉદ્યોગો તેમને જોઈતું માનવબળ બહારથી લઈ આવે છે. ગુજરાતમાં બેકારીના કારણે યુવાનોમાં આત્મહત્યા કરવાનું પ્રમાણ ઘણું વધ્યું હોવાનો એક ચોંકાવનારો રિપોર્ટ પણ સામે આવ્યો છે. નેશનલ ક્રાઈમ રેકોર્ડ બ્યૂરોના ૨૦૧૪ના રિપોર્ટમાં આ બિહામણું સત્ય બહાર આવ્યું છે. એક જ વર્ષમાં ગુજરાતમાં નોકરી નહીં મળવાથી અથવા નોકરી છૂટી જતાં ૨૧૧ યુવાનોએ આત્મહત્યા કરી છે, જે પૈકી ૨૦૭ યુવાનો અને ચાર યુવતી હતી.